2NE1

2NE1 (Korea: 투애니원 tu-aeniwon) merupakan sebuah kumpulan muzik yang berasal dari negara Korea Selatan. Kumpulan muzik ini dibentuk oleh syarikat rakaman YG Entertainment pada tahun 2009 dan ia terdiri daripada empat orang ahli iaitu CL, Dara, Bom dan Minzy. 2NE1 ialah singkatan bagi "Evolusi Baru Abad ke-21" dan ia disebut sebagai "twenty-one" atau "to anyone".

Kumpulan muzik ini muncul pertama kali dalam lagu Lollipop yang merupakan satu promosi komersil bersama dengan Big Bang untuk LG Electronics. Single penampilan sulung mereka iaitu "Fire" mula dilancarkan pada 6 Mei 2009. Sejak itu, 2NE1 ini telah melancarkan dua buah album mini iaitu 2NE1 dan 2NE1 2nd Mini Album serta sebuah album studio iaitu To Anyone. Single "I Don't Care" (Apa Aku Kisah) daripada album mini pertama berjaya memperoleh anugerah "Lagu Tahun Ini" dalam Anugerah Muzik Asia Mnet tahun 2009. Single 2NE1 berjudul "Naega Jeil Jal Naga" (Akulah yang Terbaik) yang dilancarkan pada 24 Jun 2011 juga berjaya merangkul anugerah yang sama pada tahun 2011.

2NE1 turut membuat penampilan pertama mereka di Jepun pada September 2011 dengan album mini NOLZA. Sejak itu, mereka telah mengeluarkan satu album studio, Collection dan dua single fizikal di Jepun. Menurut akhbar The New York Times, persembahan 2NE1 di Prudential Center, New Jersey adalah "salah satu konsert yang terbaik untuk 2012". Pada Oktober 2012, Zack Greenburg dari majalah Forbes berkata bahawa 2NE1 berjaya 27 juta muat turun digital.

Pada beberapa bulan yang lalu syarikat mereka YG Entertainment mengumumkan bahawa mereka akan dibubarka dan tidak bergiat aktif lagi. Pada tahun ini CL telah berada di Amerika Syarikat dan debut sebagai artist solo di sana, manakala Dara dan Bom sibuk dengan aktiviti solo mereka. Bekas Ahli mereka Minzy telah menanda tangani kontrak dengan syarikat baru iaitu Music Works Entertainment.

Pada 25 November 2016, 2NE1 secara rasminya dibubarkan setelah bersama selama 7 tahun. Mereka telah mengeluarkan lagu terakhir mereka sebagai satu kumpulan yang berjudul "GOODBYE" pada 21 Januari 2017.

Ahli

Diskografi

Diskografi Korea

Album studio 
 To Anyone (2010)
 CRUSH (2014)

 Album mini 
 2NE1 1st Mini Album (2009)
 2NE1 2nd Mini Album (2011)

 Diskografi Jepun 
 Album studio 
 Collection (2012)

 Album mini 
 NOLZA (2011)

 Filemografi 
 2009 Style (cameo)
 2009 Girlfriends (cameo)
 2009 2NE1TV 2010 2NE1TV Season 2 2011 2NE1TV Live: Worldwide (season 3)
 2013 Running Man EP156
 2014 America´s Next Top Model CBSTV
 2014 The Bachelor - Juan Pablo
 2014 The Tim Yap Show
 2014 SBS Roommate (Park Bom only)
 2014 Running Man EP195 (along with 2PM, Jo Jung-Chi, Muzie, Yoon Jung-Shin & Eddy Kim)

Konsert

Konsert utama 
 The Party in Philippines (2011)
 Nolza (2011)
 New Evolution Global Tour (2012)
 AON: All or Nothing World Tour (2014)

Konsert lain 
 YG Family Concert (2010)
 YG Family 15th Anniversary Concert (2011–2012)
 YG Family Concert (2014)

Anugerah dan penghargaan

Catatan

Rujukan

Pautan luar 

 Laman sesawang rasmi 
 Laman sesawang rasmi 
 Laman sesawang rasmi (Taiwan)
 Laman sesawang rasmi (Hong Kong)
 Saluran YouTube rasmi
 Laman sosial rasmi: Facebook, Twitter, Instagram dan Sina Weibo

Kumpulan wanita Korea Selatan
Kumpulan muzik K-pop
Kumpulan muzik ditubuhkan pada tahun 2009
Artis YG Entertainment
2NE1
Kumpulan muzik hip hop Korea Selatan